8. 2. 94 De Europæiske Fællesskabers Tidende Nr. L 36/3 KOMMISSIONENS FORORDNING (EF) Nr. 277/94 af 7. februar 1994 om ændring af forordning (EØF) nr. 2814/90 om gennemførelsesbestemmelser for så vidt angår definitionen af lam, der opfedes til tunge slagtekroppe KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (!), senest ændret ved forordnmg (EØF) nr. 363/93 ?), særlig artikel 5, stk. 9, under henvisning til Rådets forordning (EØF) nr. 3901/89 af 12. december 1989 om fastlæggelse af definitionen af lam, der opfedes til tunge slagtekroppe (?), særlig artikel 1, stk. 2, og ud fra følgende betragtninger : Der blev ved Kommissionens forordning (EØF) nr. 2814/90 (?), senest ændret ved forordning (EØF) nr. 642/92 (, fastsat gennemførelsesbestemmelser for så vidt angår definitionen af lam, der opfedes til tunge slagte- kroppe ; i artikel 1 i nævnte forordning fastsættes der en periode for indgivelse af ansøgninger om præmie, der afviger fra den periode, som er fastsat for producenter, der ikke afsætter fåremælk ; da Kommissionens forordning (EØF) nr. 3887/92 af 23. december 1992 om gennemfø- relsesbestemmelser for det integrerede system for forvalt- ning og kontrol af visse EF-støtteordninger () trådte i kraft fra produktionsåret 1994 for fåre- og gedekød, bør medlemsstaterne, med henblik på forenkling og harmoni- sering af de nærmere bestemmelser for behandling af diverse ansøgninger om EU-støtte, bemyndiges til at fast- sætte samme periode for indgivelse af ansøgninger om moderfårspræmie for alle berørte producenter i samme medlemsstat ; bemyndigelsen bør dog være betinget af, at producenterne forelægger den særlige erklæring, der er nævnt i artikel 1, stk. 1, i forordning (EØF) nr. 2814/90, så snart den første flok overgår til opfedning, således at det bliver muligt at foretage en effektiv kontrol af foranstalt- ningen ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Får og Geder — UDSTEDT FØLGENDE FORORDNING : Artikel 1 I artikel 1 i forordning (EØF) nr. 2814/90 indsættes som stk. la: »1a. — Uanset de frister, der er fastsat i stk. 1, første afsnit, bemyndiges medlemsstaterne til at fastsætte, at præmieansøgninger skal indgives i løbet af den periode, eller i givet fald i løbet af den første periode, der er fastsat i henhold til artikel 1, stk. 2, i Kommis- sionens forordning (EØF) nr. 2700/93 (). Hvis en medlemsstat gør brug af denne mulighed, skal de pågældende producenter, ud over at opfylde de i stk. 1 fastsatte forpligtelser, senest den dag, hvor en flok overgår til opfedning, forelægge den kompetente myndighed særlige erklæringer for de flokke, der overgår til opfedning inden datoen for indgivelse af ansøgning om moderfårspræmie. () EFT nr. L 245 af 1. 10. 1993, s. 99.« Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Den anvendes fra produktionsåret 1994. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 7. februar 1994. (') EFT nr. L 289 af 7. 10. 1989, s. 1. (?) EFT nr. L 42 af 19. 2. 1993, s. 1. () EFT nr. L 375 af 23. 12. 1989, s. 4. () EFT nr. L 268 af 29. 9. 1990, s. 35. (') EFT nr. L 69 af 14. 3. 1992, s. 25. () EFT nr. L 391 af 31. 12. 1992, s. 36. På Kommissionens vegne René STEICHEN Medlem af Kommissionen